**שאלה 11 – אשכול רשויות מקומיות**

1. **חורף תשעט:** הצג את שיטת הבחירות לתפקיד ראש רשות מקומית. הצג את חובות האזרח והערכים האזרחיים הסבר כיצד הבחירות לתפקיד ראש הרשות המקומית מאפשרות מימוש של חובות האזרח והערכים האזרחיים**.**
2. **קיץ תשעח** הצג את תפקיד הממשלה קביעת מדיניות וביצועה. הצג את תפקיד הרשות המקומית. הצג את תפקיד הממשלה בקביעת מדיניות ובביצועה. הסבר כיצד אחד מן התפקידים של הרשויות המקומיות מממש את תפקיד הממשלה בקביעת מדיניות ובביצועה.
3. **חורף תשעח** הצג 2 סמכויות של הרשות המקומית. הצג את שלטון החוק . הסבר כיצד עיקרון שלטון החוק בא לידי ביטוי באחת מהן.
4. **קיץ תשעז וקיץ עו:** הצג את שיטת הבחירות לשלטון המקומי. הצג את עיקרון שלטון העם. הסבר כיצד עקרון שלטון העם בא לידי ביטוי בשיטת בחירות זו
5. **חורף עז:** הצג שתי סיבות למינוי ועדה קרואה לרשות מקומית. הצג את הזכות לבחור ולהבחר. הסבר כיצד הזכות לבחור ולהיבחר נפגעת ממינוי ועדה קרואה.
6. חורף עו: אשכול: רשויות מקומיות הצג שני תפקידים של רשות מקומית. הסבר כיצד השלטון המרכזי מגביל את פעולותיה של הרשות המקומית.
7. קיץ עה: הצג שני מאפיינים יחודיים לבחירות לשלטון מקומי . הצג עיקרון פלורליזם. הסבר כיצד עיקרון פלורליזם מתממש בבחירה לראשות העיר.
8. **עוד שאלות
הצג את המושג: רוב מוחלט. הצג בחירות לרשויות מקומיות. הסבר כיצד סוג רוב זה בא לידי ביטוי בבחירות לרשויות המקומיות.**
9. **הצג את מועצת הרשות המקומית.** הצג עיקרון העם. **הסבר כיצד מועצת הרשות מממשת את עקרון שלטון העם.**
10. **הצג שני תפקידים של הרשות המקומית.** הצג זכויות חברתיות. **הסבר כיצד אחד מתפקידים אלו מסייע למימוש זכויות חברתיות.**
11. **הצג את שיטת הבחירות היחסית.** הצג בחירות לרשויות מקומיות בישראל. **הסבר כיצד שיטת הבחירות היחסית באה לידי ביטוי בבחירות לרשויות המקומיות בישראל.**
12. **הצג את המושג: חוק עזר עירוני.** הצג עיקרון הגבלת השלטון. **הסבר כיצד תהליך חקיקת חוק עזר עירוני מבטא את עיקרון הגבלת השלטון.**
13. **הצג את מבנה הרשות המקומית.** הצג עיקרון הפרדת רשויות .**הסבר כיצד עיקרון הפרדת הרשויות בא לידי ביטוי במבנה זה.**
14. **הצג את שיטת הבחירות למועצת הרשות המקומית. הסבר כיצד שיטה זו משקפת את עיקרון הפלורליזם.**

**תשובות**

1. **הצג :** הבחירות לתפקיד ראש הרשות המקומית: ראש הרשות נבחר בבחירות אישיות, כלליות, ישירות, שוות, חשאיות ורוביות. לתפקיד נבחר מי שקיבל לפחות 40% מהקולות הכשרים. כל תושבי הרשות המקומית מגיל 17 והלאה רשאים להצביע בבחירות, כאשר על המועמד להיות בן 21 ויותר. אם אף מועמד לא קיבל בבחירות 40% מהקולות הכשרים או ששני מועמדים קיבלו כל אחד מספר שווה של קולות (המסתכם ב – 40% או ביותר), מתקיימות כעבור 14 ימים מיום הבחירות בחירות חוזרות לבחירת אחד משני המועמדים שקיבלו בבחירות הראשונות את המספר הגדול ביותר של קולות כשרים. בבחירות החוזרות ייבחר המועמד שקיבל את מספר הקולות הגדול יותר.

**הצג:** חובות האזרח וערכים אזרחיים: ישנה חובה לציית לחוק ולחובות הקבועות בו (תשלום מיסים, שירות צבאי וכו'). בנוסף, ישנו ערך אזרחי להשתתפות בעיצוב החיים הציבוריים, כמו למשל הצבעה בבחירות, ביקורת השלטון, השתתפות אזרחית וכו'. ישנו גם ערך אזרחי בתרומה לקהילה ולמדינה.

**הסבר:** הבחירות לתפקיד ראש הרשות המקומית מאפשרות לכל תושב ברשות המקומית מגיל 17 לבחור ומגיל 21 להיבחר. מכאן שבחירות אלו מאפשרות לרבים להשתתף בבחירות ולממש את זכותם לבחור, להיבחר ולקחת חלק פעיל במערכת הבחירות, והדבר מדגיש את הערך האזרחי שבמעורבות אזרחית ופוליטית.

1. **הצג:** תפקיד הממשלה: קביעת מדיניות ויישומה: הממשלה תפקידה לקבל החלטות ולהתוות קווי פעולה בתחומים שונים הנמצאים באחריות משרדי הממשלה.

**הצג:** אחד מן התפקידים הבאים:
– הספקת שירותי חינוך: מדיניות החינוך בישראל נקבעת באופן ארצי (ממלכתי). הרשות המקומית אחראית על הפעלת שירותי החינוך בתחומה: אחזקת מוסדות החינוך, העסקת חלק מאנשי החינוך והצוות המינהלי. הרשות המקומית יכולה להשפיע באופן חלקי על התכנים הנלמדים ואופי מוסדות החינוך.
– מתן שירותי רווחה: מדיניות הרווחה בישראל נקבעת באופן ארצי (ממלכתי). הרשות המקומית מפעילה את שירותי הרווחה בתחומה (טיפול במשפחות במצוקה, הפעלת טיפות חלב ועוד), בהתאם למדיניות הארצית ולתקציבים שקיבלה לטובת העניין.

**הסבר:** מדיניות שירותי החינוך והרווחה בישראל נקבעת באופן ארצי (ממלכתי), למשל: מספר שעות הלימודים, היקף התמיכה בנזקקים ועוד. הרשות המקומית, כזרוע מבצעת של השלטון המרכזי, אחראית על יישום של מדיניות זו בתחום השיפוט שלה – בהתאם לתקציב שהיא מקבלת מהממשלה. כך בא לידי ביטוי מימוש של תפקיד הממשלה לקבוע מדיניות וליישם אותה באמצעות פעולות השלטון המקומי.
או

**(הצג:)**– חקיקת חוקי עזר עירוניים: הרשות המקומית יכולה לחוקק חוקי עזר (חקיקת משנה) בנושאים בהם החקיקה הראשית מאפשרת להם לעשות זאת. חוק עזר לא יכול לסתור חקיקה ראשית, וחלק מחוקי העזר נדרש לאישור שר הפנים.

**הסבר:**מכיוון ששר הפנים נדרש לאשר חקיקת חוקי עזר עירוניים, הרי שאם הממשלה קבעה מדיניות, אישור או אי-אישור חוקים אלו ע"י שר הפנים יכול להוות ביטוי של מדיניות הממשלה. כך, שר הפנים לא יאשר חוק עזר עירוני שעומד בניגוד למדיניות הממשלה ועשוי להפריע לממש אותה.

1. **הצג:** סמכויות הרשויות המקומיות (יש להציג שתיים):
**א. חקיקת חוקי עזר** – חקיקת משנה במסגרת חוקי עזר עירוניים (בנושאים שהכנסת הסמיכה את
הרשויות המקומיות לחוקק חקיקת משנה בעניינם). חוקי העזר אינם יכולים לסתור חקיקה ראשית ושר הפנים יכול להתערב בהם.
ב. הטלת מיסים – לרשות המקומית יש סמכות להטיל על תושביה מיסים מקומיים ותשלומי חובה, כגון ארנונה, אגרת חינוך והיטלי פיתוח (בכפוף להסמכה בחקיקה ראשית).
ג. שפיטה – מוסדות שונים ברשות המקומית הם גופים מעין-שיפוטיים, שבסמכותם לדון בערעורים של אזרחים על החלטות ופעולות של הרשות המקומית בנושאים כמו מיסוי, ניקיון, תברואה, בינוי ועוד.
ד. תכנון ובנייה – הרשות המקומית, באמצעות ועדות התכנון המקומיות, מוסמכת (בחוק) לעצב את אופיו של היישוב ואת הבניה בו – בהתאם לצרכים מקומיים, וזאת באמצעות תהליכי תכנון סדורים והוצאת היתרי בניה.
ה. רישוי עסקים – הרשות המקומית היא זו שמעניקה לעסקים שונים הפועלים בתחומה את הרשיון לפעול, בהתאם לתנאים שנקבעו לכך בגופים המוסמכים.

**(הצג:)** עיקרון שלטון החוק משמעו שחובת הציות למערכת חוקים אחת חלה על כולם: האזרחים ורשויות השלטון כאחד. החוק נחקק ע"י הרשות המחוקקת בהליך דמוקרטי והוא אמור לעמוד בהלימה לערכים ועקרונות דמוקרטיים.

**הסבר:** כלל הסמכויות של הרשויות המקומיות נובעות מהסמכה מפורשת בחוק. משום כך, הרשות המקומית יכולה לפעול רק בהתאם לחוקים המתירים לה זאת. למשל – ב"חקיקת חוקי עזר" הרשות המקומית יכולה לחוקק רק בנושאים שנקבעו בחקיקה ראשית בכנסת. לפי החוק, חוקי העזר העירוניים חייבים לעמוד בכללים שנקבעו ולא לסתור חקיקה ראשית אחרת של הכנסת. כך בא לידי ביטוי עיקרון שלטון החוק, שכן הרשות המקומית פועלת רק מכוח הכוח וכפופה לו

1. **הצג:** הבחירות מתקיימות מדי 5 שנים במקביל למועצת הרשות - בחירות כלליות (כל תושבי הרשות מגיל 17), רשימתיות ויחסיות, ולראש הרשות - בחירות כלליות (כל תושבי הרשות מגיל 17), אישיות ורוביות. על מועמד לקבל לפחות 40% מהקולות הכשרים, ואם אין מועמד שמקבל זאת מתקיים סיבוב נוסף שהזוכה בו ממונה לראש הרשות.

**הצג:** שלטון העם: עקרון יסוד של הדמוקרטיה, לפיו כלל האזרחים הם הריבון ומקור הסמכות במדינה. האזרחים בוחרים שלטון של נציגים לזמן קצוב המוגדר בחוק.)

**הסבר:** בבחירות לרשות המקומית בוחרים האזרחים את הנציגים למועצה ולראשות הרשות שינהלו את הרשות בשמם ולמענם לתקופה מוגבלת, וזהו מימוש של ריבונות העם ברשות המקומית.

1. **הצג:** ועדה קרואה היא ועדה שממנה שר הפנים לניהול של רשות מקומית אשר סובלת מקשיים. סיבות אפשריות למינוי ועדה קרואה: (1) המועצה או ראש הרשות אינם ממלאים את תפקידיהם כראוי, (2) מספר החברים במועצת הרשות נמוך ממספר החברים המינימלי.

**הצג:** הזכות לבחור ולהיבחר היא אחת מן הזכויות הפוליטיות, לפיהן כל אזרח מעל הגיל שנקבע בחוק יכול להתמודד לתפקיד בבחירות דמוקרטיות, ולכל אזרח (ולעתים גם תושב) מעל הגיל שנקבע בחוק האפשרות לבחור את נציגיו לרשויות.)

**הסבר:** ועדה קרואה ממונה ע"י שר הפנים, ומכאן שחבריה אינם נבחרים ע"י הציבור, והתושבים עצמם אינם יכולים להתמודד בבחירות לתפקיד שכן מינוי הועדה הוא במקום בחירות.מנהלים את הרשות פקידים שלא נבחרו אלא מונו.

1. **תפקידים של הרשות המקומית:**

א. הספקת שירותי חינוך: הרשות המקומית אחראית על הפעלת מערכת החינוך: אחזקה של מוסדות החינוך , אספקת שירותי עזר לבתי הספר, כמו מזכירות, רישום תלמידים, הפעלת מערכת חינוך טרום חובה ומערכת חינוך תיכון  (חטיבות עליונות) שרוב העובדים בהן הם עובדי הרשות המקומית. חלק מהשירות מסופקים כזרוע של השלטון המרכזי, מכוח חקיקה ראשית.

ב. הספקת שירותי רווחה:

חוק שירותי הסעד מטיל את האחריות למתן שירותי הרווחה על הרשות המקומית, כלומר, הרשות המקומית מופקדת על מתן שירותים לתושבי הרשות, כגון: טיפול במשפחות במצוקה, טיפול בילדים ובנוער המצויים במצוקה, תחנות לבריאות הנפש, טיפות חלב, טיפול בקשישים ועוד.

ג. שירותי הנדסה ובניין - הרשות המקומית אחראית על תאורת הרחובות, מתן היתרי בנייה וכו'.

(תפקידים נוספים: הספקת שירותי תברואה וניקיון, שירותי כבאות, הסדרת שווקים ציבוריים, הסדרת החנייה, טיפוח פני העיר (גינות ציבוריות), שירותי ספורט ותרבות  ושירותי דת.)

השלטון המרכזי מגביל את כוחה של הרשות המקומית באמצעות: חקיקה, הרשות המקומית אינה יכולה לפעול, להטיל מיסים או להוציא צווים בניגוד לחוק.

משרד הפנים האחראי על הרשויות המקומיות יכול לפרט את ראש הרשות ולמנות במקומה וועדה קרואה(פקידי משרד הפנים)  שתנהל את העיר עד לבחירות.

1. הצג: שני מאפיינים ייחודיים לבחירות בשלטון המקומי:

- הבחירות הן בשני פתקים: התושבים בוחרים בנפרד את ראש הרשות ובנפרד את מועצת הרשות.

- ראש הרשות נבחר בבחירות אישיות, בוחרים באדם ולא ברשימה; ובבחירות רוביות: לתפקיד נבחר מי שקיבל לפחות 40% מהקולות הכשרים. אם אף מועמד לא קיבל בבחירות 40% מהקולות הכשרים או ששני מועמדים קיבלו כל אחד מספר שווה של קולות (המסתכם ב- 40% או ביותר), מתקיימות כעבור 14 ימים מיום הבחירות בחירות חוזרות לבחירת אחד משני המועמדים שקיבלו בבחירות הראשונות את המספר הגדול ביותר של קולות כשרים. בבחירות החוזרות ייבחר המועמד שקיבל את מספר הקולות הגדול יותר.

- מועצת הרשות נבחרת בבחירות רשימתיות-יחסיות, כלומר - כל רשימת מועמדים שמתמודדת מקבלת מושבים בהתאם לאחוז מכלל המצביעים שבחר בה.

פלורליזם: ההכרה בריבוי דיעות וגישות בחברה גם כאשר הן מנוגדות ושונות. מתן אפשרות לאנשים וקבוצות להתארגן כדי לממש דיעות וגישות שונות.)

הסבר: מועצת הרשות נבחרת בבחירות יחסיות, והייצוג של הרשימות במועצה הוא ביחס ישר למספר הקולות שבהם זכתה הרשימה בבחירות. כלומר במועצה משתתפות מספר מפלגות המייצגות מגוון אינטרסים והשקפות בהתאם לעקרון הפלורליזם.